এদিকে ভোটের পর থেকে সিলেট আওয়ামী লীগ নেতাকর্মীদের মাঝেও অভিমানের সূত্রপাৎ ঘটেছে। ঘরের মিরজাফরদের কারনে ফল পাল্টে গেছে বলে অভিযোগ করছেন অনেক নেতাকর্মী। সামাজিক যোগাযোগ মাধ্যমে সুচ্চার হয়ে দলের সিনিয়র কয়েকজন নেতার নাম উল্লেখ করে-তাদের ‘বেইমান মোস্তাক’ হিসেবে আখ্যা দিচ্ছেন অনেকে। তাদের দাবী অনেক সিনিয়র নেতা গলায় নৌকা প্লেকার্ড ঝুলিয়ে কামরানের পাশে থাকলে ভেতরে ভেতরে বেইমানি করেছেন। যে কারনে তাদের নিয়ন্ত্রীত সেন্টারে বিজয় পেয়েছে ধানের শীষ। এর জন্য ছাত্রলীগ যুবলীগের অনেক নেতা প্রকাশ্যে অর্থমন্ত্রী আবুল মাল আব্দুল মুহিত বলয়কে দোষারোপ করছেন। নেতা আসাদ উদ্দিন, আশফাক আহমদ,শফিউল আলম নাদেলের মতো সিলেট আওয়ামীলীগের নীতিনির্দারনি পর্যায়ের অনেক নেতাই গোপনে কামরানের শিদ কেটেছেন বলে প্রকাশ্যে ফেসবুকে প্রচার চালাচ্ছেন ছাত্রলীগ যুবলীগের অনেক নেতা। সব কিছু মিলিয়ে এবারের সটি নির্বাচনে আওয়ামী লীগের আম-ছালা দুটিই হারিয়েছে বলে মনে করছেন অনেকে। একদিকে কামরান হেরেছেন অন্যদিকে দলে তৈরী হয়েছে অবিশ্বাস। তবে সবকিছুর উর্দ্বে আলোচনায় এখন কামরানের রাজনৈতিক ক্যরিয়ার। অনেকেই বলছেন সিলেটের রাজনৈতিক ইতিহাসের ‘নক্ষত্র’ কামরানের আলো ফুরিয়ে যাওয়ার পথে।